এশিয়া কাপে সালমা খাতুন-রুমানা আহমেদের স্বপ্নযাত্রা আজ পূর্ণতা পেতে পারে। ভারতকে হারালেই শিরোপা জয়ের গৌরব অর্জন করবে বাংলাদেশ। যদিও এজন্য কঠিন চ্যালেঞ্জ পাড়ি দিতে হবে সালমা বাহিনীকে। কারণ লিগ পর্বে বাংলাদেশের কাছে হারলেও ভারত টুর্নামেন্টের সবচেয়ে শক্তিশালী দল। বিশ্বকাপের রানার্সআপদের টানা দ্বিতীয়বার হারাতে হলে দল হিসেবে সব বিভাগেই সেরা ক্রিকেট খেলতে হবে ফারজানা-জাহানারা আলমদের।